Πλάτανος της Καλιφόρνιας

Ο πλάτανος της Καλιφόρνιας, γνωστός επίσης με το όνομα Western Sycamore ή Aliso, είναι ένα είδος πλατάνου, με την επιστημονική βοτανολογική ονομασία Platanus racemosa (Πλάτανος ο βοτρυώδης). Διαθέτει παλαμοειδή φύλλα με λοβούς, σφαιρικούς καρπούς και κορμό που ξεφλουδίζεται σε μεγάλες φλούδες. Στην καθομιλουμένη ονομάζεται επίσης "buttonball" ή "buttonwood".

Ο πλάτανος της Καλιφόρνιας έχει πολύ μεγάλα φύλλα. Ο κορμός του διαιρείται σε αρκετούς μεγάλους, δευτερεύοντες βραχίονες. Έχει καφετιά και λευκά στίγματα, που σκουραίνουν, καθώς αναπτύσσεται το δέντρο. Συνήθως, απαντάται σε υγρές περιοχές και στις κοίτες ποταμών. Το σκληρό και παχύ του ξύλο δύσκολα μπορεί να κοπεί και να υποστεί επεξεργασία. Χρησιμοποιείται σε πολλές δραστηριότητες, για παράδειγμα ως βάση για την κοπή κρέατος. Οι καρποί του τρέφουν πολλά μικρά πουλιά, ενώ τα κλαδιά και τα φύλλα του αποτελούν τροφή για πολλά θηλαστικά.

Αναφορές

H. Mifflin, The American Heritage Dictionary of the English Language, Dell Publishing, 1994 ISBN 0-440-21861-6.

Πλατανοειδή
Χλωρίδα της Βόρειας Αμερικής
Καλιφόρνια